Os succesos d'o Mayo francés de 1968 estioron decisivos ta que Puig Antich decida embrecar-se en a luita contra a dictadura franquista. O suyo primera melitancia será en Comisions Obreras, feba parti d'a Comisión d'Estudiants d'o instituto Maragall. Ideolochicament, dimpués evolucionó enta posicións anarquistas, que refusaban qualsiquiera mena de dirichismo y hierarquía dentro d'as organizacions politicas y sendicals en a luita d'a clase obrera ent'o suyo emancipación. Dezaga de encomenzar estudios universitarios de Sciencias Economicas, fa o servicio melitar en Ibiza, an ye ninviato a l'enfermería d'o quartel. Una vegada licenciau, s'incorpora t'o MIL, integrando-se en a branca armada. Participa, fendo de chófer, en as accions d'o grupo, que penden por un regular en realizar atracos ta bancos. O botín se destinaba ta potenciar as publicacions clandestinas d'o grupo y ta aduyar t'os badatistas y t'os obrers aturatos.